Un bebeluş s-a născut cu anticorpi pentru Covid. Explicaţia medicilor.
O femeie a născut un copil cu anticorpi împotriva virusului. Femeia a avut Covid în luna martie. OMS spune că nu există informaţii clare că virusul se poate transmite la fetus.
O femeie din Singapore, care s-a infectat cu Covid în luna martie, când era însărcinată, a născut un copil care avea deja anticorpi împotriva virusului, relatează Deccan Herald.Bebeluşul s-a născut fără să fie infectat cu Covid, însă cu anticorpi. Acest caz poate fi folositor cercetătorilor pentru a afla dacă virusul se poate transmite de la mamă la fetus."Doctorii suspectează că am transferat anticorpii mei împotriva Covid în timpul sarcinii", a spus femeia, pe nume Celine Ng-Chan. Ea a avut o formă medie de coronavirus şi a stat în spital timp de două săptămâni şi jumătate.Organizaţia Mondială a Sănătăţii spune că nu se ştie cu exactitate dacă o femeie însărcinată şi infectată cu Covid poatea transmite virusul bebeluşului. Până acum nu au fost găsite urme ale virusului în uter.